Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 1044

2. Az elektromos tesztelő készülék vagy rendszer, amely a nyomtatott áramkörök vagy más elektronikus komponensek és kijelzők bármely hibájának (pl. rövidzárlat vagy törés) javíthatóságát vizsgálja elektromos jellemzők, mint kapacitás, induktancia, impedancia, ellenállás és feszültség ellenőrzésével. Ezekben az eszközökben vagy rendszerekben általában van egy mérő és ellenőrző egység (billentyű - zetbemenettel, programmemóriával és katódsugárcső terminállal), amely mér, és összehasonlítja az eredményt a referenciaértékkel, és kijelzi azt. Vezérlő egységből áll (automatikus adatfeldolgozó géppel vagy mikroprocesszorral), nyomtatóból a mérési eredmények kiiratására és egy olyan szerkezetből, amely az ellenőrzött mintákat rendezi tényleges jellemzőik szerint, és kiszűri a hibásakat. Nem tartozik azonban ezen alszám alá az olyan elektromos eszköz, amely azt ellenőrzi, hogy az elektronikus elemek burkolata hermetikusan zárt-e (90.31 vtsz.). 90.31 Ebben az árucsoportban másutt nem említett, más vtsz. alá nem osztályozható mérő- vagy ellenőrző műszer, készülék és gép; profilvetítő 9031 20 00 Vizsgálópad (próbapad) A dízelmotorok üzemanyagszivattyújának vizsgálópadja rögzített lényeges alkotórészeként tartalmaz egy elektromotort, valamint egy befecskendezőket és üvegcsöveket magában foglaló szerkezet a szivattyúelemek kimenetének vizsgálatára; felszerelhetik még segédberendezésekkel (pl. stroboszkóppal) a befecskendezés pontos időzítésének megállapítására. 9031 80 31 Geometriai mennyiségeket mérő vagy ellenőrző műszer Geometriai mennyiségek pl. a hosszúság, távolság, átmérő, sugár, görbület, szög, meredekség, térfogat és felületi simaság. Nem tartozik ezen alszám alá a síkfelületek ellenőrzésére szolgáló, laboratóriumi interferométer (9027 50 00 alszám). 9031 80 91 Geometriai mennyiségeket mérő vagy ellenőrző műszer Lásd a 9031 80 31 alszám magyarázatát. Ide tartozik a vízmérték is. 1998/19/II. szám

Source: https://magyarkozlony.hu/hivatalos-lapok/bdce8eede6b44a9cd60ba58e9328cf62b48434c8/dokumentumok/03adc0cacc2c220ecfdeb3a7bfd495ad90535111/letoltes